Hagsmunasamtök heimilanna fengu Capacent Gallup til að framkvæma fyrir sig könnun meðal almennings hér á landi í lok sumars , og fór framkvæmdin fram á tímabilinu 25. ágúst – 10. september . Markmið könnunarinnar var m.a. að skoða áhrif efnahagsástandsins á fjárhag heimilanna og viðhorf fólks til aðgerða . Úrtakið var 1678 manns á öllu landinu , 16 ára og eldri , handahófsvaldir úr þjóðskrá . Voru svarendur alls 864 talsins og svarhlutfall 52,4% . Þrír af hverjum fjórumeða um 75% þjóðarinnar eru hlynnt almennri niðurfærslu á verðtryggðum og gengistryggðum lánum og rúmlega 80% vilja afnema verðtryggingu og má því staðhæfa að niðurstöður séu afdráttarlausar og að hinn þögli meirihluti hafi loks fengið orðið .